**Crynodeb o’r gweithdrefnau ar gyfer gwneud newidiadau i deitlau rhaglenni a modylau**

**Rhaglenni newydd**

* Cymeradwyir y teitl mewn egwyddor gan y GCRhCh trwy ffurflen PV1
* Cadarnheir y teitl trwy broses ddilysu’r PSA
* Gall y PSA gymeradwyo teitl gwahanol i raglen yn sgil y broses ddilysu
* Gall y PSA gymeradwyo teitlau gwahanol i fodylau yn sgil y broses ddilysu
* Os bwriedir newid teitl rhaglen *rhwng* derbyn cymeradwyaethy GCRhCh a’i ddilysu gan y PSA, bydd angen cymeradwyaeth y GCRhCh dim ond os yw’r teitl newydd i’w ddefnyddio i ddibenion hysbysebu cyn i’r dilysu gael ei gadarnhau. Yn ystod y cyfnod hwn, dylid gwneud cais i newid y teitl trwy gyflwyno ffurflen PV1 ddiwygiedig i’r GCRhCh, gan nodi’n glir y teitl gwreiddiol a’r teitl newydd arfaethedig. Hysbysir adrannau perthnasol ynghylch y teitl newydd yn unol â’r weithdrefn safonol ar gyfer cadarnhau penderfyniadau’r GCRhCh ynghylch ffurflenni PV1.
* Bydd y Swyddfa Academaidd yn hysbysu adrannau perthnasol ynghylch newidiadau i deitlau rhaglenni a wnaed trwy’r broses ddilysu (h.y. yn ystod prosesau’r PSA) trwy ddefnyddio’r ffurflen atodedig.

**Rhaglenni cyfredol**

* Cymeradwyir newid teitl mewn egwyddor gan y GCRhCh trwy ffurflen PV1a
* Yn dilyn cymeradwyaeth y GCRhCh, cyflwynir ffurflen PV1a i’r Swyddfa Academaidd sydd naill ai’n argymell i’r PSA y dylid cymeradwyo’r cynnig heb weithredu pellach neu’n penderfynu ar y broses ddilysu a’r gofynion dogfennaeth i’w dilyn
* Gall y PSA gymeradwyo teitl gwahanol yn sgil y broses ddilysu
* Os bwriedir newid y teitl *rhwng* derbyn cymeradwyaeth y GCRhCh a’i ddilysu gan y PSA, mae angen cymeradwyaeth y GCRhCh dim ond os yw’r teitl newydd i’w ddefnyddio i ddibenion hysbysebu cyn i’r dilysu gael ei gadarnhau. Yn ystod y cyfnod hwn, dylid gwneud cais i newid y teitl trwy gyflwyno ffurflen PV1a ddiwygiedig i’r GCRhCh, gan nodi’n glir y teitl gwreiddiol a’r teitl newydd arfaethedig. Hysbysir adrannau perthnasol ynghylch y teitl newydd yn unol â’r weithdrefn safonol ar gyfer cadarnhau penderfyniadau’r GCRhCh ynghylch ffurflenni PV1a.
* Os bwriedir cynnig ac ystyried newid teitl trwy’r broses ail-ddilysu, nid oes angen cymeradwyaeth y GCRhCh *oni bai* bod y newid arfaethedig i’w ddefnyddio i ddibenion hysbysebu cyn cwblhau’r ailddilysu; ym mhob achos arall, cymeradwyaeth y PSA yn unig sydd ei angen (trwy’r broses ail-ddilysu)
* Bydd y Swyddfa Academaidd yn hysbysu adrannau perthnasol ynghylch newidiadau i deitlau rhaglenni a wnaed trwy’r broses ail-ddilysu (h.y. yn ystod prosesau’r PSA) trwy ddefnyddio’r ffurflen atodedig.

**Modylau newydd o fewn rhaglenni cyfredol**

* Gall Bwrdd yr Athrofa gymeradwyo modylau newydd a hysbysu’r PSA, yn unol â’r rheoliadau a amlinellir ym Mhennod 4 y LlAA, adrannau 4.9.6-4.9.7.
* Gall Bwrdd yr Athrofa gymeradwyo newidiadau i deitlau modylau a hysbysu’r PSA
* Bydd y Swyddfa Academaidd yn rhoi manylion y modylau yn yr ystorfa fodylau berthnasol
* Bydd y Swyddfa Academaidd yn hysbysu’r Gofrestrfa fod y ffolder wedi’i ddiweddaru
* Bydd manylion y newid ar gael yn nogfennaeth y PSA

***Ffurflen ar gyfer hysbysu ynghylch newid i deitl Rhaglen Astudio***

**Pro forma for notification of change of Programme of Study title**

|  |  |  |  |  |
| --- | --- | --- | --- | --- |
| ***Rhaglen gyfredol neu newydd***  **Existing or new programme** | Cyfredol  Existing |  | Newydd  New |  |
| ***Teitl gwreiddiol y Rhaglen***  **Original Programme Title** |  | | | |
| ***Teitl newydd y Rhaglen***  **New Programme Title** |  | | | |
| ***Dyddiad y’i cymeradwywyd gan y Grŵp Cymeradwyo Rhaglenni a Chleientiaid (GCRhCh) (os yn angenrheidiol)***  **Date of Academic Planning Team (APT) approval (if necessary)** |  | | | |
| ***Dyddiad y’i cymeradwywyd gan y Pwyllgor Safonau Academaidd (PSA)***  **Date of Academic Standards Committee (ASC) approval** |  | | | |
| ***Dyddiad y daw’r teitl newydd i rym***  **Date at which new title comes into effect** |  | | | |
| ***Dyddiad yr hysbysiad***  **Date of notification** |  | | | |
| ***Unrhyw wybodaeth arall berthnasol***  **Any other relevant information** |  | | | |

*Cwblheir y ffurflen gan y Swyddfa Academaidd a’i hanfon at:*

Form to be completed by Academic Office and issued to:

*Deon, Deon Cynorthwyol a Swyddfa’r Athrofa* / Dean, Assistant Dean & Institute Office

*Cyfarwyddwr Academaidd* / Academic Director

*Rheolwr Rhaglen* / Programme Manager

*Marchnata* / Marketing

*Y Gofrestrfa* / Registry

*Swyddfa Partneriaethau Cydweithredol* / Collaborative Partnerships Office (where appropriate)